CELEX: 22019D1055
Language: sl
Date: 2017-09-22 00:00:00
Title: Sklep Skupnega odbora EGP št. 167/2017 z dne 22. septembra 2017 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1055]

27.6.2019   
               
               
                  SL
               
               
                  Uradni list Evropske unije
               
               
                  L 174/28
               
            
         SKLEP SKUPNEGA ODBORA EGP
         št. 167/2017
         z dne 22. septembra 2017
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1055]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo Komisije (EU) 2017/880 z dne 23. maja 2017 o določitvi pravil o uporabi mejne vrednosti ostanka, določene za posamezno farmakološko aktivno snov v posameznem živilu, za drugo živilo, pridobljeno iz iste vrste, in o uporabi mejne vrednosti ostanka, določene za posamezno farmakološko aktivno snov v eni ali več vrstah, za druge vrste, v skladu z Uredbo (ES) št. 470/2009 Evropskega parlamenta in Sveta (1), je treba vključiti v Sporazum EGP.
                  
               
                     (2)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Za točko 12 (Uredba (EC) št. 470/2009 Evropskega parlamenta in Sveta) poglavja XIII Priloge II k Sporazumu EGP se vstavi naslednja točka:
            
                        „12a.
                     
                     
                        
                           32017 R 0880: Uredba Komisije (EU) 2017/880 z dne 23. maja 2017 o določitvi pravil o uporabi mejne vrednosti ostanka, določene za posamezno farmakološko aktivno snov v posameznem živilu, za drugo živilo, pridobljeno iz iste vrste, in o uporabi mejne vrednosti ostanka, določene za posamezno farmakološko aktivno snov v eni ali več vrstah, za druge vrste, v skladu z Uredbo (ES) št. 470/2009 Evropskega parlamenta in Sveta (UL L 135, 24.5.2017, str. 1).“
                     
                  
         
            Člen 2
            Besedilo Uredbe (EU) 2017/880 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 23. septembra 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 22. septembra 2017
            
               
                  Za Skupni odbor EGP
               
               
                  Predsednica
               
               Sabine MONAUNI
            
         
         
            (1)  UL L 135, 24.5.2017, str. 1.
         
            (*1)  Navedena ni nobena ustavna zahteva.